Ha основу члана 11. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Сл. Гласник РС”, број 16/2018), Скупштина Удружења „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”,

на седници одржаној дана \_\_\_\_\_\_ године., у \_\_\_\_\_\_\_\_\_\_\_, донела је:

**ЕТИЧКИ КОДЕКС**

**Удружења „ ”**

Овим актом утврђујемо скуп вредности и принципа којих се у свом раду и остваривању циљева придржава наше удружење:

1. ***Опште одредбе***

* **Поштовање људских права**:

Верујемо да сви грађани имају иста људска права. Верујемо да друштво треба тежити да обезбеди равноправне могућности за све без обзира на пол, расну, етничку и верску припадност, социјално порекло и друштвени статус, образовање, старост, физичке и психичке способности, сексуалну орјентацију или било коју другу личну особину.

* **Друштвенa променa и непрофитност**:

Верујемо да је друштвена промена основа нашег рада. Идеје којима се водимо нису усмерене на личну корист, већ на добробит веће групе људи и друштва у целини.

* **Одговорност**:

Као непрофитна организација одговорни смо за свој рад и резултате јавности, нашим корисницима и партнерима, заједницама у којима радимо.

* **Активизам**:

Верујемо да свако има личну одговорност према друштву, што се одражава кроз активно залагање за вредности које поштујемо и деловање за друштвну промену какву желимо да постигнемо.

1. ***Принципи рада***

* **Независни:**

Независни смо у одлучивању и остваривању својих циљева, активности и програма. Не прихватамо обавезе према било ком појединацу, организацији, институцији или политичкој партији уколико оне могу утицати на независност у одлучивању. Успостављамо процедуре и правила за рад који спречавју доношење одлука у нескладу с нашим вредостима или онима што не допринесе друштвениј промени коју желимо да постигнемо.

* **Поштујемо закон:**

Одговорни смо владавини закона у држави у којој радимо кроз поштовање закона, прописа и међународних уговора што се примењују у Србији. Уколико се не слажемо са законима, не кршимо их, већ активно делујемо да их променимо.

* **Имамо јасну политику спречавања сукоба интереса:**

Свесни смо да свако од нас може, у оквиру свакодневног посла, доћи у ситуације у којима се сукобљавају различити интереси. Улажемо напоре и успостављамо процедуре да све постојеће и потенцијалне сукобе интереса на време препознамо и спречимо, то јест коригујемо тако да ни у једној ситуацији не нанесу штету организацији, нашим корисницима, партнерима и сарадницима.

* **Наш рад је јаван:**

Сматрамо да смо за свој рад одговорни грађанима и грађанкама Србије. Зато све аспекте свог рада чинимо доступним јавности- било да је реч о активностим, резултатима или финасијским средствима.

* **Принципијелни смо у прикупљању средстава:**

При прикупљању средстава водимо рачуна о циљевима, програмима и реалним потребама и капацитетима организације. Зато аплицирамо само за средства и активности у складу с нашим циљевима и програмима и она која можемо компетентно и квалитетно да обављамо.

* **Однос према средствима која су нам поверена:**

Односимо се одговорно према средствима која су нам поврена. Пажљиво управљамо финансијама и водимо рачуна како о ефикасности тако и о ефективности.

* **Поштујемо људе који раде:**

Поштујемо права својих запослених и интерна документа, правила и процедуре формирамо тако да су у складу с релавантиним међународим и националним докуметима о поштовању људских права.Односимо се према запосленима и волонтерима с поштовањем и достојанством, водимо рачуна о здрављу и социјалној сигурности и трудимо се да адекватно наградимо њихов труд.

Место и датум: Потпис председника удружња: